“ชวน” เผยผู้แทน “UN” ชื่นชมไทย รับมือ-แก้วิกฤต “โควิด” ได้ดี
"ชวน หลีกภัย" ประธานรัฐสภา เผยผู้แทน "UN" ชื่นชมไทย รับมือ-แก้วิกฤต "โควิด" ได้ดี
"ชวน หลีกภัย" ประธานรัฐสภา เผยผู้แทน "UN" ชื่นชมไทย รับมือ-แก้วิกฤต "โควิด" ได้ดี
16 มิ.ย. 2563

นายชวน หลีกภัย ประธานรัฐสภา ได้ให้การต้อนรับนางกีต้า ซับบระวาล ผู้ประสานงานสหประชาชาติประจำประเทศไทย (UN) ในโอกาสเข้ารับตำแหน่งใหม่ พร้อมหารือเกี่ยวกับบทบาทของ UN ที่จะสามารถสนับสนุนประเทศไทยให้บรรลุเป้าหมายการพัฒนาอย่างยั่งยืน ตลอดจนสถานการณ์การแพร่ระบาดของเชื้อไวรัสโควิด-19 ทั่วโลก พร้อมมอบหนังสือการ์ตูน Know Covid (รู้ทันโควิด) แก่ประธานรัฐสภาด้วย
โดย นายชวน เปิดเผยว่า ได้หารือกับผู้แทนจาก UN ถึงสถานการณ์การแพร่ระบาดของเชื้อไวรัสโควิด-19 ซึ่งผู้แทนของ UN แสดงความชื่นชมการแก้ไขปัญหาของไทย โดยตนเองได้แจ้งให้ทราบถึงความเป็นห่วงเรื่องเศรษฐกิจและประชาชน ซึ่งรัฐบาลต้องเร่งสร้างความเข้มแข็งต่อไป
พร้อมกันนี้ยังเล่าถึงการทำงานของบุคลากรทางการแพทย์ของไทยที่มีความเข้มแข็งต่อเนื่องยาวนาน เพราะยึดแนวปรัชญาและถือประโยชน์เพื่อนมนุษย์เป็นที่หนึ่ง แพทย์ไม่เห็นแก่ตัว ไม่ว่าจะเรียนจากสถาบันใด บุคลากรทางการแพทย์ไทยจะยึดมั่นในความเข้าใจดูแลรับผิดชอบ ไม่ทอดทิ้งคนไข้คนป่วย ซึ่งเป็นจุดแข็งของไทย ส่วนอาสาสมัครสาธารณสุข (อสม.) ก็มีจิตอาสา
ทั้งนี้ ผู้แทนของ UN มีข้อแนะนำประเด็นเป้าหมายการพัฒนาอย่างยั่งยืน 17 ข้อให้กับไทยด้วย